Šiaulių koplyčia-mauzoliejus

Šiaulių koplyčia-mauzoliejus – kapinių koplyčia su laidojimo rūsiu, esanti Širvintų rajone, Šiaulių kaime (Širvintų sen.).
miniatiūra|180px|left|Interjeras. Virš kriptos dėl saugumo laikinai patiestos lentos

Kapinės veikiančios, užima apie 0,35 ha plotą, įsikūrusios kaimo pakraštyje, 0,7 km į šiaurę nuo kelio . Kapinės yra Bagaslaviškio Šv. Kryžiaus Atradimo parapijos teritorijoje. Jas prižiūri Širvintų seniūnija.http://www.sirvinta.net/ukis/butu-paklausa-butu-ir-pasiula/#more-16923 Koplyčia tvarkinga, atidaroma pamaldoms kelis kartus per metus: per Visus šventuosius, kitas didžiąsias metų šventes.

 Istorija 

Horodenskiai buvo vieni žymesnių vietos didikų. Žinoma, jog 1816 m. testamente Feliksas ir Ieva Horodenskiai tarp savo turto įvardijo Šiaulių kaimą. 1859 m. Adomas Horodenskis prašė leidimo Šiaulių kaimo kapinėse išmūryti kaulinyčią (patalpą, skirtą mirusiųjų kaulams sudėti). 1867 m. buvo aprašyta mūrinė, dviejų langų koplyčia su Šv. Dievo Motinos su kūdikiu paveikslu.

Koplyčioje išlikusi anksčiausia iš atminimo lentų nurodo 1852 m. mirusią 22 metų Rozaliją Horodenską, t. y. 7 metai iki minimo prašymo įrengti kaulinyčią. Pagal pavardę galima spėti, kad būtent jos amžinajam poilsiui Adomo Horodenskio ir buvo sumanyta įrengti šį statinį.Birželio 8-oji – trijų koplyčių indulto diena sirvinta.net 2024-06-08 

Pirmasis Kaišiadorių vyskupas Juozapas Kukta, tvarkydamas savo valdas, 1935 m. birželio 8 d. atnaujino Viesų, Pyplių ir Šiaulių kapų koplyčių indultą šv. Mišioms.

 Būklė 

Koplyčia suremontuota: išdažyta, apskardintas stogas, palangės, įrengti lietvamzdžiai, pakeisti langai, dvivėrės durys. Statinys stilistinės architektūros, stačiakampio plano, be apsidės, su išlikusiu rūsiu po grindimis. Jos įlūžusios, su atsivėrusia anga į kriptą, kurioje matyti sarkofagų fragmentų. Stogas dvišlaitis, be kryžiaus. Koplyčios viduje išlikęs altorius. 

Grindis buvo rengiamasi 2017 m. suremontuoti, uždengus sutvarkytą laidojimo rūsį ir pašventinus palaikus. Koplyčia atnaujinama vietos bendruomenės, Bagaslaviškio klebono rūpesčiu. 

 Palaidojimai 

Koplyčioje prie vidinių sienų pritvirtintos 5 atminimo lentos, kurios yra atnaujintos, nuvalytos. Jose paminėtos datos (nuo 1852 m.), palaidotųjų vardai: Anna Mazarakowna, Marya Mazarakowna, Ian Mazaraki, Ksawery Kotwicz, Marya Jefimowowna, Liudvikas Matukas, Rozalija ir Stanislavas Horodenskiai.

 Galerija 

 Šaltiniai 

Kategorija:Širvintų rajono koplyčios